Ras Adiba Radzi

Datuk Dr Ras Adiba Mohd Radzi (lahir 27 Julai 1968) ialah seorang ahli politik, aktivis masyarakat dan penyampai berita veteran Malaysia.
Beliau pernah berkhidmat di TV3 ntv7 dan juga BERNAMA  sebagai wartawan penyiaran, pengacara televisyen dan pengulas sukan. Beliau juga merupakan salah seorang penembak paralimpik Malaysia. Beliau ialah seorang wartawan siaran, pembaca berita, penyampai, penyair, penyanyi lagu puisi, pengarah dan penerbit. Beliau telah dilantik sebagai Ahli Dewan Negara pada 20 Mei 2020 bagi mewakili orang kurang upaya.

Biografi
Beberapa kejadian berlaku yang membawa kepada beliau menjadi seorang berstatus orang kurang upaya (OKU). Ras terlibat dalam satu kemalangan jalan raya pada 11 November 1995 di mana beliau mengalami kecederaan pada tulang belakangnya. Keadaan beliau bertambah teruk pada tahun 2001 apabila beliau diserang oleh sekumpulan lelaki di luar rumahnya. Pada tahun 2002 beliau tergelincir ketika menaiki tangga lalu tulang belakangnya cedera di tahap Thorasic 10 atau T10.

Beliau terus menjalani fisioterapi, dan telah mengambil bahagian dalam beberapa acara sukan paralimpik seperti marathon jarak jauh, berenang, badminton dan seterusnya, sukan menembak. Ras mewakili negara di beberapa pertandingan peringkat antarabangsa dalam sukan menembak termasuk Sukan Para ASEAN 2015 di Singapura.

Ras Adiba mempunyai dua orang anak iaitu Umar Ras Engel Abdullah yang Autisme  dan seorang lagi anak lelaki bernama Amaar Raj daripada perkahwinan pertama.

Pengerusi BERNAMA 
Pada 23 November 2020, Ras Adiba dilantik sebagai pengerusi Pertubuhan Berita Nasional Malaysia (BERNAMA), menggantikan Suhaimi Sulaiman yang meletakkan jawatan pada 6 Ogos. Pelantikan ini menjadikan beliau sebagai wanita pertama yang dilantik sebagai pengerusi BERNAMA dalam sejarah 53 tahun penubuhannya.

Pencapaian
Ras Adiba pernah mencatat rekod dalam Malaysia Book of Records, ketika berjaya menolak kerusi rodanya dari Johor Bahru ke Putrajaya. Ini dilakukan dalam 10 hari dengan jarak 490km.

Anugerah dan pengiktirafan

Darjah kebesaran 
 
  Panglima Mahkota Wilayah (PMW) - Datuk (2021)

Anugerah ketokohan 
 
 Gabungan Pelajar Melayu Semenanjung
 Tokoh Srikandi Negara (2014)
 Jabatan Bomba dan Penyelamat Malaysia
  Pingat Ketua Pengarah Bomba (2021)

Anugerah Wanita Berani Antarabangsa (IWOC) 2023

Rujukan

Pautan luar
 Ras Adiba Radzi di Parlimen Malaysia
 
 
 

Ahli politik Malaysia berketurunan Melayu
Muslim Malaysia
Orang dari Selangor
Penyampai berita Malaysia
Pengacara televisyen Malaysia
Ahli Dewan Negara, Parlimen Malaysia ke-14
Ahli politik kehilangan upaya Malaysia
Pengerusi BERNAMA
Ahli Dewan Negara, Parlimen Malaysia ke-15